
О Б Щ И Н А   Р А З Г Р А Д

З А П О В Е Д

№ РД-789/13.07.2026 г.
Община Разград


На основание чл. 44, ал. 2 във връзка с ал. 1, т. 4 и т. 8 от Закона за местното самоуправление и местната администрация, чл. 19, ал. 1, т. 2 от Наредба №12 на Общински съвет Разград за организацията на движението по общинските пътища и улици на територията на Община Разград, чл. 73 и чл. 74 във връзка с чл. 60, ал. 1 от Административнопроцесуалния кодекс и Молба с вх. №26-00-850/07.07.2026 г. от Ангел Петричев – изпълнителен директор на ПФК „Лудогорец 1945” АД, с която кмета на Община Разград е уведомен, за провеждане на мач от турнира Efbet лига между отборите на ПФК „Лудогорец 1945” АД и ПФК „Локомотив” Пловдив, която ще се проведе на стадион „Хювефарма Арена“ на 18.07.2026 г. от 21:15 ч. поради което възниква необходимостта от въвеждане на временна организация за безопасност на движението (ВОБД) по определени улици в гр. Разград.
Издаването на общия административен акт е наложително и неотложно поради необходимостта от осигуряване на живота, здравето и имуществото на гражданите, както и за опазване на обществения ред. Временна организация за безопасност на движението (ВОБД) се въвежда във връзка с провеждането на футболният мач. 
Поради изложеното на основание чл. 73 от АПК разпоредбите на чл. 66, ал. 1 и ал. 2 и чл. 69 от АПК относно уведомяването за предстоящото издаване на заповедта, форми и срока за участие на заинтересованите лица в производството по издаване на заповедта не следва да бъдат спазени, като вместо това съображенията за издаването ѝ ще бъдат оповестени в хода на изпълнението на същата.
Като взех предвид необходимостта от осигуряване на мерки за безопасността на движението при извършване на дейности, създаващи затруднения за осъществяването му, 
З А П О В Я Д В А М: 
1. Да се въведе временна организация за безопасност на движението (ВОБД) с преустановяване на движението на ППС по ул. „Гаврил Кръстевич“ и ул. „Северен Булевард“ при провеждането на мач от турнира Efbet лига на 18.07.2026 г. от 21:15 ч. между ПФК „Лудогорец 1945“ АД и ПФК „Локомотив”, Пловдив на стадион „Хювефарма Арена”.
2. Въвеждането и поддържането на ВОБД да се извърши от служители на РУ – Разград, при ОДМВР – Разград, по:
2.1. ул. „Гаврил Кръстевич“ в участъка от кръстовището на бул. „Васил Левски” до ул. Илия Петров”.
2.2. ул. „Северен булевард” в участъка от кръстовището на бул. „Васил Левски“ до ул. „Илия Петров”.
3. При възможност да се пропускат автомобилите на живущите на ул. „Северен булевард”.
4. Срокът на действие на ВОБД е от 19:30 ч. до 23:30 ч. на 18.07.2026 г. 
5. Движението на ППС да се осъществява по обходни маршрути по останалите отворени за движение улици при спазване на реда и правилата, установени със Закона за движението по пътищата.

6. На основание чл. 73 и чл. 74 във връзка с чл. 60, ал. 1 от Административно-процесуалния кодекс (АПК) допускам предварително изпълнение на настоящата заповед от деня на издаването ѝ, като съображенията за издаването ѝ са оповестени в мотивите на същата.
7. Контрол по изпълнението на настоящата заповед възлагам на г-жа Хабибе Расим – заместник-кмет на Община Разград по „Строителство и устройство на територията”.
8. Заповедта да се обяви на официалния сайт на Община Разград и на информационното табло на административната сграда на общинска администрация. 

Настоящата заповед да се връчи по принадлежност за сведение и изпълнение.

Заповедта да се изпрати по служебната електронна поща на зам.-кмета, г-жа Хабибе Расим.

Настоящата заповед подлежи на оспорване по реда и в срока по АПК пред Административен съд Разград, а разпореждането, с което се допуска предварително изпълнение, може да се обжалва чрез административния орган пред съда в тридневен срок от съобщаването му, независимо дали административният акт е бил оспорен.

